Són beques per fer pràctiques relacionades amb els processos de contractació pública, comptabilitat pressupostària i financera, comptabilitat de costos, gestió d'espais dels museus i monuments (Facility Management) i campanyes de comunicació a l'Agència Catalana del Patrimoni Cultural, sota la tutoria de la persona que es designi a aquest efecte.
La durada de les beques és d'un màxim de sis mesos.
Es concedeixen un màxim de nou beques, de 1.250,00 euros mensuals.
L'horari de les beques és de matí, i cal tenir present que la dedicació de les persones beneficiàries és, com a màxim, de 35 hores setmanals, en horari de permanència obligada de 9 a 14 h i la resta de temps és flexible.
Les beques es distribueixen de la manera següent:
Aquestes beques són de tramitació telemàtica obligatòria i haureu de tenir un certificat digital per poder signar la sol·licitud.
Si sou a l'estranger, podeu signar el formulari amb el DNI electrònic.
També podeu sol·licitar el certificat electrònic de Fàbrica Nacional de Moneda i Timbre a través de qualsevol de les oficines consulars d'Espanya a l'estranger.
IMPORTANT: Per un acord del Consell d'Administració de l'OSIC, es deixa sense efecte aquesta convocatòria, per tant, aquest any no es concediran beques per fer pràctiques al Departament de Cultura.
Les sol·licituds presentades s'arxivaran i caldrà que les persones interessades a presentar-se a la convocatòria de beques per fer pràctiques del 2021 tornin a fer el tràmit de sol·licitud.
La presentació d'una sol·licitud de beca en aquesta convocatòria impedeix optar a beques d'altres línies que convoqui l'Oficina de Suport a la Iniciativa Cultural durant l'any en curs.
Poden ser beneficiàries d'aquestes beques les persones físiques que hagin finalitzat els estudis següents*:
a) Per a la modalitat a), títol de grau universitari en Dret, Ciències Jurídiques de les Administracions Públiques, o títol equivalent.
b) Per a les modalitats b) de la base 1.3, han de tenir el títol de grau universitari en Arqueologia, Història, o títol equivalent.
c) Per a la modalitat c), títol de grau universitari en Història de l'Art, Història, o títol equivalent.
d) Per a la modalitat d), títol de grau universitari/enginyeria en Multimèdia, Disseny i Producció de Videojocs, Mitjans Audiovisuals, o títol equivalent.
e) Per a la modalitat e), títol de grau universitari en Història, Història de l'Art, Periodisme, Comunicació Audiovisual, Màrqueting, o títol equivalent.
f) Per a la modalitat f), títol de grau universitari en Comunicació, Periodisme, o títol equivalent.
g) Per a la modalitat g), títol de grau universitari en Història, Enginyeria Industrial, Mecànica, grau universitari en qualsevol àmbit científic i tècnic o títol equivalent.
h) Per a la modalitat h), títol de grau universitari en Història, Turisme o títol equivalent.
i) Per a la modalitat i), títol de grau universitari/enginyeria en Informàtica, Multimèdia, Disseny, Sistemes Audiovisuals, Fotografia i Creació Digital, o títol equivalent.
* Cal que no faci més de cinc anys que s'hagin finalitzat els estudis que donen dret a accedir a la beca, o bé que no faci més de cinc anys que s'hagin finalitzat els màsters o postgraus oficials (valorats com a formació específica d'acord amb la base 7) que tinguin relació amb la titulació o amb els estudis relacionats amb cada modalitat de beca a la qual s'opta.
Aquest requisit no s'aplica a les persones sol·licitants que hagin obtingut i gaudit, com a mínim, de més de la meitat d'una beca d'aquesta mateixa línia durant l'anualitat anterior, sens perjudici del que preveu la base 3.4.
No poden optar a aquestes beques les persones que ja han obtingut anteriorment una beca de la mateixa modalitat a la qual opten per un període superior a dotze mesos.
Sí que poden optar, però, a una altra modalitat, sempre que en compleixin els requisits.